ໂສ້ງ ອາວະກາດ ສາມາດ ຊ່ວຍ ປິ່ນປົວ ພະຍາດຫຼອດ​​ເລືອດ ​ໃນ​ຂາ​ຕີບ​ຕັນ ໄດ້ 
ພວກນັກຄົ້ນຄວ້າ ພົບວ່າ ການໃຊ້ໂສ້ງອາວະກາດ ພຽງແຕ່ຄັ້ງດຽວ ກໍເຮັດໃຫ້ ການໝູນວຽນຂອງເລືອດ ໄປຫາຂາ ຂອງຄົນປ່ວຍ ທີ່ເປັນພະຍາດ P-A-D ໄດ້ແລ້ວ.
ມີການຄາດກັນວ່າ ຄົນອາເມຣິກັນ ປະມານ 8 ຫາ 12 ລ້ານຄົນມີອາການທາງດ້ານ ສຸຂະພາບ ທີ່ເອີ້ນວ່າພະຍາດຫລອດເລືອດໃນຂາຕີບຕັນ ຫລື P-A-D ອາການ ດັ່ງກ່າວເກີດມາຈາກຄາບໄຂມັນ ທີ່ກໍ່ຕົວຂຶ້ນຢູ່ໃນເສັ້ນເລືອດແດງ ແລະກໍອາດເຮັດ ໃຫ້ເຈັບປວດຢ່າງສາຫັດໄດ້ ແຕ່ວ່າເທັກໂນໂລຈີໃນສະໄໝອາວະກາດບາງຢ່າງ ອາດສາມາດຊ່ວຍບັນເທົາອາການນີ້ໄດ້ Kevin Enochs ນັກຂ່າວຂອງວີໂອເອ ມີລາຍງານກ່ຽວກັບເລື່ອງນີ້ ຊຶ່ງບົວສະຫວັນຈະນໍາມາສະເໜີທ່ານ ໃນອັນດັບຕໍ່ໄປ ຢູ່ໃນເຂດສູນຍາກາດທີ່ເຢັນແຂງຂອງຊັ້ນອາວະກາດນັ້ນ ນັກບິນອາວະກາດນຸ່ງໂສ້ງ ແບບພິເສດ ທີ່ສາມາດຮັກສາຄວາມອຸ່ນຂອງຮ່າງກາຍເຂົາເຈົ້າໄວ້ຢູ່ໃນຊຸດເຄື່ອງນຸ່ງ ຂອງເຂົາເຈົ້າ ໂສ້ງນີ້ເບິ່ງຄ້າຍຄືກັນກັບຊຸດເຄື່ອງນຸ່ງອອກກໍາລັງກາຍ ແລະເບິ່ງຈັ່ງນຶ່ງມັນກໍເປັນແບບ ນັ້ນແທ້ບໍ່ມີຜິດເລີຍ ໂສ້ງນີ້ເຕັມໄປດ້ວຍທໍ່ແລະກໍສາມາດສູບເອົານໍ້າເຂົ້າໄປໄວ້ຢູ່ໃນຫັ້ນໄດ້ ໃນກໍລະນີນີ້ ແມ່ນນໍ້າທີ່ອຸ່ນໆ ເພື່ອຊ່ວຍຫລຸດຜ່ອນອາການຂອງພະຍາດຫລອດເລືອດໃນຂາຕີບຕັນ ຫລື P-A-D ທີ່ແສນຈະເຈັບປວດນັ້ນ ທ່ານ Bruno Roseguini ຈາກມະຫາວິທະຍາໄລ Purdue ເວົ້າວ່າ: ພວກນັກຄົ້ນຄວ້າ ພົບວ່າ ການໃຊ້ໂສ້ງອາວະກາດພຽງແຕ່ຄັ້ງດຽວ ກໍເຮັດໃຫ້ການ ໝູນວຽນຂອງເລືອດໄປຫາຂາຂອງຄົນປ່ວຍທີ່ເປັນພະຍາດ P-A-D ໄດ້ແລ້ວ ທ່ານ Bruno Roseguini ກ່າວເພີ້ມອີກວ່າ ມີຄົນຫລາຍກວ່າ 200 ລ້ານຄົນຢູ່ໃນໂລກນີ້ຕ້ອງທົນທຸກຕໍ່ອາການຂອງພະຍາດ PAD ແລະພາຍຫລັງທີ່ມີຜົນໄດ້ຮັບເບື້ອງຕົ້ນເຫລົ່ານີ້ແລ້ວ ພວກນັກຄົ້ນຄວ້າ ກໍາລັງເພີ້ມການສຶກສາຄົ້ນຄວ້າຂອງເຂົາເຈົ້າຂຶ້ນຕື່ມອີກ ທ່ານ BRUNO ROSEGUINI ກ່າວມ້ວນທ້າຍວ່າ ລະບົບການປິ່ນປົວນີ້ ຂ້ອນຂ້າງຢາກໃຊ້ເຄື່ອງລຸງລັງແດ່ໜ້ອຍນຶ່ງ ແຕ່ວ່ານັກຄົ້ນ ຄວ້າຫວັງວ່າ ຈະພັດທະນາໂສ້ງຜືນນຶ່ງ ທີ່ມີເຄື່ອງປໍ້ານໍ້າທີ່ຖືໄປມາໄດ້ ທີ່ຈະເຮັດ ໃຫ້ຄົນສາມາດໃຊ້ມັນຢູ່ເຮືອນໄດ້